钦定古今图书集成/方舆汇编/职方典/第1185卷 > 《酹江月》〈赤壁怀古〉无名氏
## 钦定古今图书集成/方舆汇编/职方典/第1185卷 > 《酹江月》〈赤壁怀古〉无名氏

炎精中否，叹人材委靡，都无英物。戎马长驱三犯阙，
谁作长城坚壁。楚汉吞并，曹刘割据，白骨今如雪。书
生钻破，简编说甚英杰。天意眷我中兴，吾君神武，
小曾孙周发。海岳封疆俱效职，狂寇会须灰灭。翠羽
南巡，叩阍无路，徒有冲冠发。孤忠耿耿，剑锋冷浸秋
月。